המינהל האזרחי לאזור יהודה והשומרון

קמ"ט תקשורת
ת.ד. 28, בית-אל, מיקוד 90631
מכרז מס'  13/15     

מתן שירותי פיקוח על פרויקט פריסת תוואי תקשורת מעופרה לוואדי חרמייה
הודעה על הזמנה להציע הצעות במכרז
1. המינהל האזרחי לאזור יהודה ושומרון (להלן – "המינהל" או "המזמין") מזמין הצעות למתן שירותי פיקוח לעבודות פריסת תוואי תקשורת מעופרה לוואדי חרמייה באזור יהודה ושומרון, במועדים ובתנאים כמפורט במסמכי המכרז (להלן: "העבודות" או "השירותים"). ההזמנה היא לפרטים ו/או תאגידים כאחד.
ההתקשרות הינה לתקופה של שנה, עם אופציה של המינהל האזרחי להאריך את תוקף ההתקשרות לתקופות נוספות, ובסך הכול עד שנתיים נוספות במצטבר.  הכל בהתאם ובכפוף להתקדמות ביצוע עבודות פריסת התוואי בפועל. 
2. השתתפות במכרז כפופה לעמידתו של המציע בכל תנאי הסף הבאים:

1. ניהול ספרים כהגדרתם בחוק עסקאות גופים ציבוריים (אכיפת ניהול חשבונות ותשלום חובות מס), התשל"ו – 1976;

2. רישום בכל מרשם המתנהל על פי דין הצריך לעניין ההתקשרות וכן קיומם של הרישיונות הנדרשים על פי דין;
3. המפקח הינו בעל תואר מהנדס/ הנדסאי ממוסד אקדמאי מוכר. 
4. המציע הינו בעל ניסיון מוכח של לפחות 5 שנים בתחום התקשורת בניהול ובפיקוח של פרויקט לפריסת תוואי תקשורת.
5. המציע בעל ניסיון מוכח בהובלה של לפחות פרויקט אחד בסכום העולה על 1,000,000 ₪. 
3. המינהל אינו מתחייב לקבל את ההצעה הזולה ביותר או כל הצעה שהיא. בחירת ההצעה הזוכה נתונה לשיקול דעתו המוחלט והבלעדי של המינהל. 
4. הוראות ותניות המכרז מפורטות במסמכי המכרז. הודעה זו אינה באה לשנות, להוסיף או לגרוע מן ההוראות והתניות המפורטות שם. בכל מקרה של סתירה בין האמור בהודעה זו לבין האמור במסמכי המכרז, יגבר האמור במסמכי המכרז.
5. על ההצעות להגיע לתיבת ההצעות הנמצאת בקומה 2 במסדרון יח' קמ"ט אוצר, מפקדת המינהל האזרחי בבית-אל עד ליום 30.7.15  שעה 12:00 .  הצעה אשר לא תימצא בתיבת ההצעות עד לשעה הנקובה, באותו היום, לא תיחשב כמעטפה שנמסרה במועד ולא תשתתף במכרז. 
6. לקבלת טפסי המכרז ניתן לפנות ליח' קמ"ט אוצר, בטל': 02-9977844,   או במייל: banam_yosh@walla.com  (בנא"מ קו תחתון יו"ש)
7. לבירורים, הבהרות ופרטים נוספים, ניתן לפנות לנציג קמ"ט תקשורת מר שמואל מולאים,  טלפון 02-9977998, או במייל molaims@moc.gov.il‏ .
